Njësia e Auditimit të Brendshëm

Raporti i punës së Njësisë së Auditimit të Brendshëm

Njësia e Auditimit të Brendshëm funksionon në bazë të kornizës ligjore të aprovuara nga Kuvendi i Republikës së Kosovës dhe kornizës profesionale të vendosur nga Ministria e Financave dhe Njësia Qendrore Harmonizuese e Auditimit të Brendshëm (NJQHAB), që mbështet vlerat kryesore të ligjshmërisë, integritetit, objektivitetit, besueshmërisë, kompetencave dhe pavarësisë.

Misioni i Auditimit të Brendshem është që në pajtim me qëllimet e Institucioneve dhe organeve komunale:

Të shtoj vlerën për performancën e veprimeve të Komunës duke siguruar cilësi dhe duke kryer auditime dhe shërbime këshillimore me kosto të reduktuara.

Të sjellë përfitime në efiçencen operacionale, kontrolle të brendshme dhe politika të përmirësuara.

Qëllimet e Auditimit të Brendshëm janë:

Të jap siguri objektive, të pavarur dhe aktivitet këshillimor, i projektuar për të shtuar vlerën dhe përmirësuar veprimet e Institucioneve dhe Organeve Komunale.

Të asistoi të gjitha nivelet e menaxhimit në kryerjen efektive të përgjegjësive të tyre me anë të vlerësimeve të pavarura, këshillimeve dhe rekomandimeve.

Te raportoi tek menaxhmenti i lartë lidhur me veprimet korrigjuese të ndërmarra nga të gjitha nivelet e menaxhimit.

Objektiva e Auditimit të Brendshëm:

Objektivi primar është të asistoi në menaxhimin e drejt të buxhetit, në zbatueshmërinë e plotë ligjore, në realizimin efektiv të përgjegjësive të tyre (personelit përgjegjës për ato veprime). Në këtë mënyrë i furnizon ata me analiza, rekomandime, këshilla dhe informacione lidhur me aktivitetet e shqyrtuara.

2. Të Arriturat:

NJAB-ja në vitin 2017 ka funksionuar me tre auditor. Brenda kësaj periudhe njëvjeçare NJAB-ja ka arritur ta realizoi Planin Vjetor plotësisht. Pra brenda kësaj periudhe ka kryer 12 auditime, aq sa edhe kanë qenë të planifikuara.

Me kërkesë të Njësisë Qendrore Harmonizuese për Auditim të Brendshëm dhe me aprovim të Kryetarit të Komunës, në tremujorin e dytë kemi ndryshuar temën e një auditimi, për t’i mundësuar një kandidati të kryej pjesën praktike për Certifikim Kombëtar për Auditim të Brendshëm. Pra është kryer auditimi në Shërbimin e Autoparkut (*i cili auditim ka qenë i planifikuar të kryhet në vitin 2018*), ndërsa është lënë për vitin tjetër auditimi në Zyrën Komunale për Komunitete dhe Kthim.

Në kontest të avancimit dhe të kuptuarit e drejtë të rolit të NJAB-së janë mbajtur tri punëtori në kuadër të projektit pesë vjeçar (TEAM) me USAID-in, ku Komuna e Gjilanit është e përzgjedhur në mesin e pesë komunave të Kosovës.

3. Sfidat:

Një ndër sfidat kryesore të NJAB-së ka qenë realizimi i tërësishëm i Planit Vjetor për vitin 2017, duke i realizuar objektivat kryesore të auditimit e që kanë të bëjnë me ofrimin e ndihmës menaxhmenteve të drejtorive komunale për ngritjen dhe përmirësimin e kontrolleve të brendshme në sistemet dhe proceset e tyre ku ata janë përgjegjës.

Kemi arritur që të gjitha objektivat e planifikuara për auditim t’i realizojmë plotësisht, përkundër asaj se kanë pasur një fushëveprim mjaftë të gjerë dhe kompleks. E sidomos kur i shtohet angazhimi shtesë i drejtorit të NJAB-së nga Ministria e Financave në cilësinë e Mentorit për përcjelljen e katër auditimeve të kryera nga dy kandidat, të cilët kanë qenë në proces të Certifikimit Kombëtar për auditim të brendshëm.

Në secilin auditim të kryer, pos të gjeturave menaxhmentit të Drejtorisë së audituar i janë dhënë edhe rekomandime për përmirësimin e proceseve dhe sistemeve, duke u bërë në vazhdimësi përcjellja e zbatueshmërisë së atyre rekomandimeve. Pra është arritur të krijohet një bashkëpunim produktiv në mesë NJAB-së dhe menaxhmenteve komunale.

Por edhe më tutje sfidë e pa realizueshme mbetet mos zbatimi i plotë i të gjitha rekomandimeve të dhëna, e që mund të kenë ndikime financiare, por edhe ndikime reputative për Komunën.

Andaj kërkohet në vazhdimësi një angazhim më konkret i menaxhmenteve të drejtorive Komunale dhe menaxhmentit të lartë të Komunës lidhur me implementimin e rekomandimeve të dhëna si nga Auditori i Zyrës Kombëtare ashtu edhe nga Auditori i Brendshëm.

4. Punët Kryesore në vazhdim:

Në pjesën e parë të janarit 2018 do të vazhdohet me verifikimin e zbatueshmërisë së rekomandimeve të dhëna në të gjitha auditimet e kryera gjatë vitit 2017 (auditim ky i paraparë sipas Planit Vjetor të NJAB-së për vitin 2017), ku të gjeturat do të paraqiten në Raportin e NJAB-së për tremujorin e IV-të (deri me 15.01.2018) dhe në Raportin Vjetor (deri me 31.01.2018).

5. Shtojca

Në tabelën e mëposhtme do të paraqiten auditimet e kryera brenda vitit 2017 sipas Planit Vjetor të NJAB-së dhe sipas shkallës së rrezikshmërisë

|  |  |  |
| --- | --- | --- |
| Nr. | Llojet e detyrave të auditimit të Planifikuara dhe të realizuara brenda periudhës 01.01.2017 – 31.12.2017 | Shkalla e rrezikshmërisësipas Planifikimeve |
| 1 | Auditimi në Drejtorinë e Administratës së Përgjithshme: *Të hyrat, shpenzimet dhe funksionimi i drejtorisë* | Rrezik i lartë |
| 2 | Auditimi në Drejtorinë për Buxhet dhe Financa: *Procesi i shpenzimeve për të gjitha drejtoritë Komunale (me përjashtim të Drejtorisë së Arsimit dhe asaj të Shëndetësisë)* | Rrezik i lartë |
| 3 | Auditimi në Drejtorinë e Urbanizmit dhe Mbrojtje të Mjedisit:*Të hyrat, shpenzimet dhe funksionimi i drejtorisë* | Rrezik i mesëm |
| 4 | Auditimi në Drejtorinë pë Shërbime Publike dhe Infrastrukturë:*Të hyrat, shpenzimet dhe funksionimi i drejtorisë* | Rrezik i mesëm |
| 5 | Auditimi në Shërbimin e Autoparkut: *Vlerësimi i zbatueshmërisë ligjore gjatë menaxhimit me automjetet e Komunës* | Rrezik i mesëm |
| 6 | Auditimi në Drejtorinë për Buxhet dhe Financa, gjegjësisht në Sektorin e Tatimit në Pronë: *Vlerësimi i bazueshmërisë ligjore të procesit për të*  *hyrat nga tatimi në pronë.* | Rrezik i lartë |
| 7 | Auditimi në Njësinë për Kulturë, Rini dhe Sport:*Të hyrat, shpenzimet dhe funksionimi i Njësisë për Kulturë, Rini dhe Sport* | Rrezik i mesëm  |
| 8 | Auditimi në Drejtorinë për Shëndetësi dhe Mirëqenieje Sociale:*Të hyrat, shpenzimet dhe funksionimi i drejtorisë* | Rrezik i mesëm |
| 9 | Auditimi në Drejtorinë për Zhvillim Ekonomik:*Të hyrat, shpenzimet dhe funksionimi i drejtorisë* | Rrezik i mesëm |
| 10 | Auditimi në tërë Administratën Komunale lidhur me menaxhimin e pasurisë Komunale | Rrezik i lartë |
| 11 | Auditimi në Departamentin e Prokurimit: *Procesi dhe Procedurat e Prokurimit* | Rrezik i lartë |
| 12 | Auditimi për verifikimin e zbatueshmërisë së rekomandimeve të dhëna nga auditori i brendshëm dhe auditori i Zyrës Kombëtare të Auditimit  |  |

Vlerësimi i objektivave për auditime sipas shkallës së rrezikshmërisë është bërë në Planin Strategjik të NJAB-së për vitet 2017 – 2019, planë ky i aprovuar po ashtu nga Kryetari i Komunës dhe nga Komiteti i Auditimit të Brendshëm.